钦定古今图书集成/理学汇编/文学典/第078卷 > 姚孝锡
## 钦定古今图书集成/理学汇编/文学典/第078卷 > 姚孝锡

按《齐东野语》：“孝锡字仲纯，丰县人。登宣和六年第，调
代州兵曹。金人寇雁门，州将恇怯议降，孝锡竟投床
大鼾，不与其议。既得脱去，遂往五台薄，移疾不仕，因
家焉。时年三十九，治生积粟至数万石，遇饥岁，尽出
以赈贫乏，乡人德之。所居正据五台之胜，亭榭数十
座，花竹百亩。中岁尽以家事付诸子，日与宾朋放浪”
山水诗酒间，自号醉轩，至八十三乃终。有集号《鸡肋》。
有《题滕茂实祠》云：“本期苏郑共扬镳，不意芝兰失后
凋，遗老至今犹涕泪，后生无复识风标。”“西陉雁度霜
前塞，滹水樵争日暮桥，追想平生英伟魄，凌云一笑
岂能招。”七言如：“节物后先南北异，人情冷煖古今同”，
“‘久客交情谙冷煖，衰年病骨识阴晴’，元晏暮年常抱
病，子山终日苦思归。”“深林有兽乌先噪，废圃无人泉
自流。”“食贫岂复甘秦炙，客病空怀奏楚音。”五言如“岸
涨鱼吹沫，山空石转雷”，“谷虚生地籁，境寂散天香”，皆
佳句也。